Yustan Aziddin

Yustan Aziddin () adalah saurang panulis wan budayawan Banjar. Sidin dipinandui sabagai nang manciptaakan tukuh Si Palui nang tarbit di surat kabar Banjarmasin Post.

Riwayat 
Sidin ngini lulusan Fakultas Kaguruan wan Ilmu Pandidikan Universitas Lambung Mangkurat Banjarmasin tahun 1973. Tumatan tahun 1966 sidin rancang manulis di surat kabar Mercu Suar gasan Kalimantan Selatan wan Mahasiswa. Pada tahun 1971 Yustan Aziddin baimbai lawan Djok Mentaya wan Pangeran Rusdi Effendi mandiriakan surat kabar harian Banjarmasin Post. Di surat kabar banua ini sidin khusus manggaduh rubrik kisah basa Banjar Si Palui wan rubrik budaya. Sidin gin manjadi karyawan Kantur Wilayah Departemen Pandidikan wan Kabudayaan Prupinsi Kalimantan Selatan di Banjarmasin wayah tahun 1973-1993. Tanggal 1 Juni 1993 sidin pansiun.

Karya 
 Sejarah Kota Banjarmasin
 Sejarah Perlawanan Terhadap Kolonialisme dan Imperialisme di Daerah Kalimantan Selatan
 Obat-Obat Tradisional Daerah Kalimantan Selatan
 Tanah Huma (antologi puisi)
 Tonggak 2 (antologi puisi)
 Anak Si Palui Dipukuli Urang
 Tapalengor (kisah mahalabiu basa Banjar)

Sumbar 

Budayawan Banjar
Urang Banjar